OpenLLM-France/wikimedia huggingface dataset:
# Indeterminismo

Indeterminismoa determinismoaren aurkako jarduera filosofikoa da. Indeterminismo joera filosofikoak defendatzen du giza jokaera ez dagoela kausaltasun naturalaren menpe, gizakia askea dela. Kausaltasunaren printzipioak baieztatzen du gertakari guztiak lege aldaezinen menpe daudela, hau da, gertakari jakin bati, ezin bestean, lege aldaezin batek agintzen duen efektuak jarraitzen dizkiotela.
Gizakiak bere buruaren jabetasuna baduela, norberak bere nahierara joka dezakeela, defendatzen du indeterminismoan sinesten duen filosofoak.
Gatazka filosofikoa Indeterminismoaren (askatasunaren izatea) eta determinismoaren (askatasun gabezia) artean, bi aurkako gertakari motaren arteko kontraposizioa dakar: gertakari natural baten premiagatik, mundu fisiko eta biologikoko gertaerak urrikigabeko modu batean zuzentzen dituena; eta askatasuneko gertakari bat, ez dago lotuta lege fisiko edo biologikoetara, eta giza legearen autodeterminazioa baimentzen duenari ordez,"Irizpide askea" Askatasunaren defentsa indeterminismoaren defentsa batera garamatza, hau da gure erabakiak eta gure ekintza ez daude determinatuak, kondizionatuak baizik.
Indeterminsimoaren ordezkari garrantzitsuenetako batzuk hauek dira:
* Baruch Spinoza
* Arthur Schopenhauer
* Karl Marx
* Friedrich Nietzsche

## Kanpo estekak

* Datuak: Q876695
# Independência Futebol Clube

Independência Futebol Clube Brasilgo futbol talde bat da, Acreno Txapelketan jokatzen duena , Acre estatuko lehen mailan.

## Historia

1946ko abuztuaren 2an, Rio Branco (Acre) hiriko enpresaburu talde batek sortu zuen, Ypiranga Futebol Clube izenarekin eta bere lehen presidentea Tufic Assmar kazetaria izan zen. Bere uniformea eta koloreak Rio de Janeiroko Fluminense FCren omenaldia dira.
Urtebete beranduago lehiaketa ofizialetan debutatu zuten, eta 1954an Acean Txapelketako lehen titulua lortu zuten, estatuko txapelketako talderik garaileenetako bat izanik. 1994an lehen aldiz parte hartu zuen Brasilgo B Serieko Txapelketan non bigarren itzulian kanporatua izan zen, eta 1995ean Brasilgo C Serieko Txapelketan parte hartu zuen lehen aldiz, non bigarren itzulian kanporatua izan zen.
1994an Brasilgo Kopan parte hartu zuen lehen aldiz, laugarren itzulian kanporatua izan zen, eta hiru urte geroago Iparraldeko Kopan parte hartu zuen lehen aldiz.

## Erreferentziak

* ↑ Independência Futebol Clube. Arquivo de Clubes.

## Kanpo estekak

* (Portugesez) Independência Futebol Clube at Arquivo de Clubes
* Datuak: Q3150038
# Inder Paredes

Inder Paredes Esnaola (Pasai Donibane, 1991ko irailaren 29a) traineru patroi bat da, bere kirol ibilbidean hainbat garaipen goren lortutakoa.

## Kirol ibilbidea

2011 denboraldian hasi zen San Juango Batelerak traineruko patroi lanetan, eta 2012an lortu zuen lehenengo titulua, Gipuzkoako Traineru Txapelketa. 2014 denboraldia bikaina izan zen, eta dena irabazi zuten urte hartan arroxek: Kontxako Bandera, Euskotren eta Gipuzkoako Ligak eta Euskadiko eta Gipuzkoako txapelketak. 2015ean ez zen traineruan aritu. 2016an itzuli zen baina estropada gutxi batzutan gidatu zuen trainerua.
2018an, Donostiarra traineruaren patroi izatera pasatu zen, eta harekin ETE Ligaren lehen edizioa irabazi zuen, Euskotren ligarako igoera lortuz.

### Taldeak

| Taldea | Urteak |
| San Juan | 2006-2017 |
| Donostiarra | 2018- |

## Palmaresa

* Kontxako Banderak (1): 2014.
* Euskadiko Traineru Txapelketak (1): 2014.
* Gipuzkoako Traineru Txapelketak (2): 2012, 2014.
* Emakumezkoen Ligak (2): 2014, 2016.
* Gipuzkoako Liga (1): 2014.
* Zarauzko Ikurrina (1): 2014.
* Txingudi Bandera (0): hirugarren 2012an.

## Ikus, gainera

* Pasai Donibane Koxtape Arraun Elkartea
* Emakumezkoen Kontxako Bandera
* Datuak: Q20492555
# Inderita

Inderita borato motako minerala da eta inderite taldearen kidea da.

## Ezaugarriak

Inderita borato mineralaren formula kimikoa hau da: ${\ce {MgB3O3(OH)5 * 5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Inderite: Mineral information, data and localities.» www.mindat.org (Noiz kontsultatua: 12-05-2019).
# Inder Kumar Gujral

Inder Kumar Gujral (Jhelum, egun Pakistan, 1919ko abenduaren 4a - Gurgaon, Haryana, 2012ko azaroaren 30a) Indiar politikaria izan zen.
Familia aberats eta ikasi batean hazi zen. Gurasoak, biak, India Britainia Handiaren manupetik askatzeko borrokatu ziren. Kristau eskola batean egin zituen lehen mailako ikasketak, Lahoreko Merkataritza Eskolan gero, Pakistanen, eta Punjabeko Unibertsitatean azkenik. 1930-1931 urteetan eta aurrerago ere, 1942an, kartzelan egon zen Indiaren askapenaren aldeko mugimenduan parte hartzeagatik. Gurasoak ere kartzelan sartu zituzten Bigarren Mundu Gerran, Britainia Handiaren aurkako ekintzetan parte hartzeagatik. 1959-1964 bitarteko urteetan New Delhiko Udal Batzordeko lehendakariorde izan zen. 1964an, Rajya Sabha deritzon Parlamentuko kide izendatu zuten lehen aldiz. Parlamentu horretako kideek 30 urte baino gehiago izan behar dituzte, eta legegintza-batzordeek hautatzen dituzte, ez herritarrek. UNESCOko indiar ordezkaritzaren burua izan zen 1970, 1972 eta 1974 urteetan, eta Nazio Batuen babespean antolatutako konferentzietakoa ere beste askotan, 1970eko hamarraldian. 1967-1976 urte-bitartean Indiako gobernuko ministro-batzordeko kide izan zen, eta bost sail desberdinetan aritu zen. Askotan frogatu zuen berak bere printzipioei begiratzen ziela, politika nagusiaren presioa gorabehera. 1975ean, adibidez, Informazio ministro zela Indira Gandhiren gobernuan, askatasun zibilik gabeko garai batean, kargutik kendu eta Moskura bidali zuten enbaxadore, albiste-buletinak zentsuratzeko aginduari uko egiteagatik. 1989an, Lok Sabha deritzon Parlamentuko kide hautatu zuten lehen aldiz (Lok Sabhako kideak herritarrek hautatzen dituzte zuzenean), eta parlamentari gisa kanpo-arazoez arduratu zen 1989-1991 urte-bitartean. 1992an berriro hautatu zuten Rajya Sabhako kide. 1997ko apirilean lehen ministro hautatu zuten, eta 1998ko martxora arte aritu zen kargu horretan.
1999ko hauteskundeetara ez zuen bere burua aurkeztu, eta politikatik erretiratu egin zen. Club of Madrid-eko kide izan zen; aipatu erakundea herrialde askotako presidente eta lehen ministro ohiak biltzen dituen irabazi-asmorik gabeko talde independentea da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q248484
* Multimedia: Inder Kumar Gujral / Q248484
# Inderborita

Inderborita borato motako minerala da eta inderite taldearen kidea da.

## Ezaugarriak

Inderborita borato mineralaren formula kimikoa hau da: ${\ce {CaMg(H3B3O7)2 * 8H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Inderborite: Mineral information, data and localities.» www.mindat.org (Noiz kontsultatua: 12-05-2019).
# Holohlavy

Holohlavy Txekiar Errepublikako udalerri bat da. 950 biztanle ditu eta 5,89 kilometro koadroko azalera. Hradec Královéko barrutian dago.

## Kanpo estekak

* Datuak: Q2700367
* Multimedia: Holohlavy / Q2700367
# Invisibles

Invisibles izan daiteke:
* Invisibles, 2007ko dokumentala
* Invisibles, 2020ko komedia dramatikoa.
# Invorio

Invorio Italiako udalerri bat da. Novarako probintzian kokatuta dago, Piemonte eskualdean. 4.280 biztanle ditu, 17,37 kilometro koadroko azaleran banatuta.

## Mugakideak

Invoriok honako udalerri hauekin egiten du muga:
Arona Borgomanero Briga Novarese Gattico-Veruno $^{(en)}$ Meina Ameno Bolzano Novarese Colazza Gozzano Paruzzaro

## Kanpo estekak

* Datuak: Q22472
* Multimedia: Invorio / Q22472
# Inxeba

Inxeba 2017ko John Trengove hegoafrikar zinema zuzendariak egindako amodiozko film dramatikoa da. Xhoseraz grabatua, bere herrialdea ordezkatzeko hautatu zuten Ingelesa ez den hizkuntza batean egindako film onenaren Oscar Sarian.

## Sinopsia

Oharra: Atal honek istorio osoa edo amaiera argitzen du.
Xolani nerabe bat da, eta gizon bihurtzeko zeremonietan ari da parte hartzen, bere adinako beste hainbat gaztetxorekin batera. Horietako bat Kwanda da, hiritarra eta minbera. Egun batean, Kwandak aurkituko du Xolanik taldeko mutil batekin dagoela maiteminduta.

## Aktoreak

* Nakhane Touré
* Bongile Mantsai
* Niza Jay Ncoyini
* Siphosethu Sethsinger Ngcetane
* Loyiso Lloyd N Ngqayana
* Sibabalwe Esbie Ngqayana
* Halalisani Bradley Cebekhulu
* Ingar Qwede

## Erreferentziak

* ↑ Vourlias, Christopher. (2017-10-1). «South Africa Enters ‘The Wound’ in Foreign-Language Oscar Race» Variety.
* ↑ «La herida (The Wound)» Berria 2017-12-15.

## Kanpo estekak

* Datuak: Q28056410
# Inwil

Inwil Suitzako udalerria da. Luzerna kantonamenduan dago, Hochdorf Constituency $^{(en)}$ barrutian. 2014an 2,557 biztanle zituen 10,32 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q7097
* Multimedia: Inwil / Q7097
Ballwil Buchrain Dietwil Gisikon Honau Root Sins
# Inwood (Florida)

Inwood Ameriketako Estatu Batuetako erroldak esleitutako leku bat da. Polk konderrian dago, Florida estatuan. 7.031 biztanle ditu, 5,160644 kilometro koadroko azaleran banatuta.

## Ikus, gainera

* Polk konderria

## Kanpo estekak

* Datuak: Q2185315
# Inwood (Iowa)

Inwood Iowako hiri bat da. Lyon konderrian kokatua dago. 2010ean 814 biztanle zituen, 3,46 kilometro koadrotan banatuta.

## Ikus, gainera

* Lyon konderria

## Kanpo estekak

* Datuak: Q520620
* Multimedia: Inwood, Iowa / Q520620
# Inwood (New York)

Inwood Ameriketako Estatu Batuetako erroldak esleitutako leku bat da. Nassau konderrian dago, New York estatuan. 11.340 biztanle ditu, 5,732966 kilometro koadroko azaleran banatuta.

## Ikus, gainera

* Nassau konderria

## Kanpo estekak

* Datuak: Q3476971
# Invisibles (2020ko filma)

    Artikulu hau 2020ko filmari buruzkoa da; beste esanahietarako, ikus «Invisibles».
Invisibles 2020ko Gracia Querejeta espainiar zinema zuzendariaren komedia dramatiko filma da.

## Sinopsia

Oharra: Atal honek istorio osoa edo amaiera argitzen du.
Julia, Elsa eta Amelia lagunak dira, eta astean behin elkartuko dira ibilaldi bat egiteko. Paseo horiek, hasieran, kirola egiteko aitzakia baino ez dira, baina, pixkanaka, sekretuak, gezurrak eta gisakoak azaleratuko dira.

## Aktoreak

* Emma Suárez: Elsa
* Nathalie Poza: Amelia
* Adriana Ozores: Julia
* Blanca Portillo: Mara
* Pedro Casablanc: gorbatadun gizona
* Fernando Cayo: Alberto
* Paqui Horcajo: Entrenatzailea

## Erreferentziak

* ↑ «Invisibles» Berria 2020-02-29 CC BY-SA 4.0 lizentziapean.

## Kanpo estekak

* Datuak: Q86689377
# Invisibles (2007ko filma)

    Artikulu hau 2007ko filmari buruzkoa da; beste esanahietarako, ikus «Invisibles».
Invisibles 2007ko Mugarik Gabeko Medikuen omenezko film dokumentala da.
Filma geure ahanzturan bizi diren pertsona haienganako hurreratze bat da. Ezaxolagatik mutu geratu ziren horiei hitza emateko nahia. Eta begirada beti haiengan izan zuten beste pertsona horiei eginiko omenaldi apala.

## Erreferentziak

* ↑ www.sansebastianfestival.com

## Kanpo estekak

* Datuak: Q948105
# Itsas mina

    Artikulu hau armari buruzkoa da; beste esanahietarako, ikus «Mina».
Itsas mina ukitzen denean eztanda egiten duen lehergailua da. Itsas minak, guda garaian etsaiaren mugimendua mugatzeko erabiltzen dituzte, itsasontzi eta urpekariak hondoratzeko edo gutxienez beren mugimenduak oztopatzeko.

## Erreferentziak

* ↑ Euskaltzaindia. Mina. in: Euskaltzaindiaren Hiztegia..

## Kanpo estekak

* Datuak: Q189929
* Multimedia: Naval mines / Q189929
# Itsas pasealeku

Itsas pasealekua eta itsasertzeko pasealekua itsasoaren ertzean edo itsasoari irabazitako lurretan egindako pasealeku da, batik bat oinezkoa.
Lurraldearen gaineko diseinua, funtzioa eta jardun-maila parametro politiko, legal, urbanistiko, ekonomiko, kultural eta sozialen mende daude. Oro har, hondartzetarako sarbidea errazten dute eta oinezkoentzako pasealeku zabalak eskaintzen dituzte, hiriei mota desberdinetako jolas-espazioak eskainiz. Beste batzuetan, lurraldean dauden ezaugarri naturalak zaintzeko jarduera txikiak dira. Hormen gainean bermatzen dira, gainera, jendea bizi den guneak ur nahasietatik babesten laguntzen dute ekaitzetan.

## Erreferentziak

* ↑ Elhuyar Hiztegia eta Euskalterm: [Arkitektura hiztegia] [2022]
* ↑ Euskalterm: [Hiztegi terminologikoa] [2008]

## Kanpo estekak

* Datuak: Q93338609
* Multimedia: Beach promenades / Q93338609
# Itsas mihilu

Itsas mihilua (Crithmum maritimum) Apiaceae familiako landare belarkara eta halofiloa da, Crithmum generoko espezie bakarra. Kostaldean hazten da Europa mendebaldean, Mediterraneoan, Ipar Afrikan eta Itsaso Beltzean. Hostoak jangarriak dira eta mihilu edo anis zaporea dute. Horregatik, sukaldaritza garaikidean berreskuratze saioak daude.

## Ezaugarriak

Itsas mihilua landare bizikora da, adarkatua, 50 cm garai izan daiteke, hosto luze eta mamitsuak dituena.
Loreak, berde-horixkak, txikiak (2 mm) eta oso ugariak izanik ginbail-eran biltzen dira (3-6 cm) eta uztail-urria bitartean azaltzen dira.
Fruituak berde-marroixkak dira.

## Erreferentziak

* ↑ Mugaritz, itsasertzeko baratzak.
* ↑ Itsas mihilua (Basque Food Laboratory).
* ↑ Joxepo Teres. (1995-10-01). Itsas mihilua. Elhuyar.

## Ikus, gainera

* Mihilu

## Kanpo estekak

* Datuak: Q1136311
* Multimedia: Crithmum maritimum / Q1136311
* Espezieak: Crithmum maritimum
# Itsas pintura

Itsas pintura edo marina izenez ezagutzen da, edozein arte figuratibo (pintura, marrazketa, grabatua eta eskultura) zeinaren inspirazio nagusia itsasoa den. Itsaso zabaleko irudikapenez gain, eta itsas guduen edo itsasontzi moten irudikapenez gain, laku, ibai eta estuarioen irudiak, hondartzako eszenak, etab. sar daitezke genero honetan.
Lehen mailako genero piktorikoa ez den arren (jatorri frantseseko kanon akademiko hierarkikoen arabera), garapen berezia izan zuen Europan XVII. eta XIX. mendeen artean.

## Kanpo estekak

* Datuak: Q11766734
* Multimedia: Marine paintings / Q11766734
# Itsas piper

Itsas piperra edo itsasoko piper-belarra (Polygonum maritimum) poligonazeoen familiako landare belarkara da. 10-50 cm.-ko altuera du.

## Kanpo estekak

* Datuak: Q3425551
* Multimedia: Polygonum maritimum / Q3425551
* Espezieak: Polygonum maritimum
# Itsuki Someno

Itsuki Someno (japonieraz: 染野 唯月, Someno Itsuki, 2001eko irailaren 21a -) Japoniako futbolaria da.
Hainbat futbol taldetan jokatu du, esaterako Kashima Antlers.

## Kanpo estekak

* (Japonieraz) J.League Data Site
* Datuak: Q96942458
# Itsu (heste lodia)

Itsua heste lodiaren hasierako zatia da , heste meharreko ileonarekin lotua, eta bere hondoan apendizea duena; digestio-hodiaren zenbait lekutan agertzen den irekigune bakarreko egitura da. Zaku itxura du, eta, atzealdean, luzapena, apendize bermiformea (edo apendizea bakarrik), aurrekari belarjaleen eboluzio oroitzapena, eta horrek ez du digestio funtziorik.

## Erreferentziak

* ↑ Harluxet Hiztegi Entziklopedikoa. Itsu. .

## Kanpo estekak

* Datuak: Q185317
* Multimedia: Cecum / Q185317
# Itsuei buruzko gutuna ikusleek erabil dezaten

Itsuei buruzko gutuna ikusleek erabil dezaten (frantsesez: Lettre sur les aveugles à l'usage de ceux qui voient) Denis Dideroten saiakera bat da, 1749an Londresen argitaratu zena. Gutun formatuko idazki filosofiko bat da, non autoreak, lehen aldiz, jarrera materialista eta ateoa erakusten baititu.
Eskutitza jasoko duen emakumearen izena agertzen ez bada ere, suposatzen da Madeleine de Puisieux idazle feminista dela, Diderot-ek 1745 eta 1750 artean maitasun-harremana izan zuena, eta ondoren adiskidetasun eta korrespondentzia luzea, 1768tik aurrera.

## Gaia eta edukia

Itsutasunaren gaia, zeinaren inguruan eraikitzen baita saiakera honetan garatutako argudio filosofikoa, ez da inola ere jatorrizkoa Diderotentzat, eta «argien mendean» behin eta berriz landu zen.
Gutunaren testuak hiru zati ditu. Diderot Puisauxeko itsua bisitatzen hasten da. Jaiotzez itsua da Puisaux. Gutunaren bigarren zatian, Nicholas Saunderson matematikariaren kasua aztertuko da, Oxfordeko irakasle ezaguna eta asmatzaile itsua. Hirugarren eta azken zatian, Molyneuxen arazoari buruzko eztabaidari buruzko bere posizioa azaltzen du.
Bere eduki filosofikoan eta fisikaren, moralaren eta itsutasunaren metafisikaren alderdiei buruzko proposamen zentzudunez betetako gutuna izateaz gain, Diderot-ek Molyneuxen arazo famatuari buruzko irtenbide zehatzagoa, eta, aldi berean, orokorragoa lortzen du saiakera horretan, Hobbes eta Condillac-ek adierazi zituenak baino. Hala ere, zentsura erlijiosoa eskandalizatu zuena zera izan zen: Saunderson, jaiotzez itsua, apaizak heriotzaren aurrean zituen hitzak entzuteari uko egin ziola, bere pertzepzioetatik kanpoko zerbait zela uste baitzuen.
Horrekin batera, saiakera osoan aldeztutako jarrera materialistarekin batera, idatzia Dideroten jarrera eskandalagarri eta agerikotzat hartu zen, eta haren kontra atxilotzeko agindua eman zen ondorioz. Bastillara eraman zuten, eta hiru hilabete eta hamar egun eman zituen kartzelan. 29 egunez komunikatu gabe eduki zuten, libururik, irakurketarik eta argirik gabe, eta itaundu ugari egin zituen. Azkenik, eta Gobernuak Encyclopédie argitaratzea onartu zuenez, eta Diderot atxilotzeagatik haren inpresioa atzeratzen ari zenez, aske utzi zuten.

## Erreferentziak

* ↑ https://fr.wikisource.org/wiki/Lettre_sur_les_aveugles_%C3%A0_l%E2%80%99usage_de_ceux_qui_voient texto en wikisource
* ↑ Kra. Laborde Alice M. Diderot et Madame de Puisieux. .
* ↑ Markovits. Una figura paradójica del siglo de las Luces: el ciego. .

## Kanpo estekak

* Datuak: Q3236989
* Multimedia: Lettre sur les aveugles / Q3236989
# Itsuki Enomoto

Itsuki Enomoto (japonieraz: 榎本 樹, Enomoto Itsuki, 2000ko ekainaren 4a -) Japoniako futbolaria da.
Hainbat futbol taldetan jokatu du, esaterako Matsumoto Yamaga FC‎.

## Kanpo loturak

* (Japonieraz) J.League Data Site
* Datuak: Q59134410
# Itsuki Oda

Itsuki Oda (japonieraz: 小田 逸稀, 1998ko uztailaren 16a - ) Japoniako futbolaria da.
Hainbat futbol taldetan jokatu du, esaterako Kashima Antlers.

## Kanpo estekak

* (Japonieraz) J.League Data Site
* Datuak: Q27917445
# Itsiita

Itsiita mineral bat da eta hyalotekite taldearen kidea da.

## Ezaugarriak

Itsiita elementu kimiko mineralaren formula kimikoa hau da: ${\ce {Ba2Ca(BSi2O7)2}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Itsiite: Mineral information, data and localities.» www.mindat.org (Noiz kontsultatua: 12-05-2019).
# Itsu bikoitzeko saiakuntza

Itsu bikoitzeko saiakuntza plazebo-efektua eta behatzailearen isuria saihesteko egiten den saiakuntza kliniko mota da; halakoetan, parte-hartzaileek eta ikertzaileek ez dakite zein parte-hartzaile dagokion ikerketako zein talderi (kontrol-taldeari ala talde esperimentalari). Itsu bikoitzeko saiakuntza tresna garrantzitsua da ikerketa-arlo askotan, medikuntzatik psikologiara, eta gizarte zientzietatik auzitegi-zientziara.
Itsu bikoitzeko saiakuntza esperimentatzaileek gertakari guztiak jakin behar dituztenean erabiltzen dugu. Adibidez, kirurgia faltsu bat benetako kirurgia batekin alderatzean. Bestela, esperimentatzaileak ez du isuri gehigarririk sartuko. Hala ere, subjektuek ikertzaileekiko elkarreraginaren eragina izateko arriskua dago, isuri kognitiboa deritzona. Itsu bikoitzeko saiakuntzak bereziki arriskutsuak dira ikerketa psikologikoan eta soziologian, non esperimentatzaileak emaitzak izan beharko lukeenaren itxaropena izan dezakeen eta, kontzienteki edo inkontzienteki, subjektuen portaeran eragin dezakeen.

## Erreferentziak

* ↑ Euskalterm: [Kontsulta-fitxak] [1996]
* ↑ Euskalterm: [Bioetika Hiztegia] [2016]
* ↑ Chamayou, Grégoire. (2009). «El ensayo 'contra placebo' y el charlatanismo» Mente y Cerebro (36): 8-11..

## Kanpo estekak

* Datuak: Q608510
* Multimedia: Blind experiment / Q608510
# Jaborandi (Bahia)

Jaborandi Brasilgo udalerri bat da, Bahiako estatuan kokatua. 9.272 biztanle ditu 9.994,479 km²ko eremuan.

## Ikus, gainera

* Bahiako estatua

## Kanpo estekak

* Datuak: Q2027295
* Multimedia: Jaborandi (Bahia) / Q2027295
# Jabomai uharteak

Jabomai uharteak (errusieraz: Oстрова Хабомаи, translit.: Khabomai; japonieraz: 歯舞群島, Habomai shotō) Kuril errusiar uhartediko uharte txiki batzuk dira. Orotara, 97 kilometro karratu inguruko hedadura dute. Hegoaldeko Kuril uharteen taldean daude. Iturup, Xikotan eta Kunaxir bezala, Kuril uharteetako gatazka dela medio, Japoniak bere bezala aldarrikatzen dituen uharteak dira.

## Geografia

Jabomai uharteak honako koordenatu geografiko hauetan daude:
* latitudea: 43º22' eta 43º38' N
* longitudea: 145º52' eta 146º21'
* garaiera altuena: 45 m, Yuri uhartean
Ipar-ekialdean Xikotan uhartea dago, Spanberg itsasarteak banandua, ipar-mendebaldean, Kunaxir uhartea, Hegoaldeko Kuriletako itsasarteak banandua, eta ekialdean, Japoniako Hokkaido uhartea, Kunaxir itsasarteak banandua.
Administratiboki, Sakhalingo oblastak kontrolatzen ditu.

## Uharteak

| Izen errusiarra | Izen japoniarra | Eremua km²tan | Garaiera altuena metrotan | Latitudea I | Longitudea E |
| Polonskogo | Taraku | 12 | 16 | 43°38' | 146°19' |
| Zelioni | Shibotsu | 51 | 25 | 43°30' | 146°10' |
| Juri | Yuri | 13 | 45 | 43°25' | 146°05' |
| Tanfiliev | Suisho | 15 | 15 | 43°25' | 145°55' |
| Anutxin | Akiyuri | 3 | 33 | 43°22' | 146°00' |
| Diomin | Harukari | 1,5 | 34 | 43°25' | 146°10' |
| Oskolki uharteak | — | ~0,8 | — | 43°36' | 146°22' |
| Opasnaga uharteak | — | ~0,5 | — | 43°23' | 145°53' |
| Udivitelnaia | Hanare | ~0,2 | — | °' | °' |

## Kanpo estekak

* Datuak: Q1050542
* Multimedia: Khabomai Islands / Q1050542
# Jaborandi (São Paulo)

Jaborandi Brasilgo udalerri bat da, São Pauloko estatuan kokatua. 6.882 biztanle ditu 273,438 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1808261
* Multimedia: Jaborandi (São Paulo) / Q1808261
# Jaboatão dos Guararapes

Jaboatão dos Guararapes Brasilgo udalerri bat da, Pernambuco estatuan kokatua. 643.759 biztanle ditu 258,694 km²ko eremuan.

## Ikus, gainera

* Pernambuco

## Kanpo estekak

* Datuak: Q271393
* Multimedia: Jaboatão dos Guararapes / Q271393
# Jabloňovce

Jabloňovce Eslovakiako udalerri bat da, Leviceko barrutian kokatuta. 34,69 km²ko azalera du eta 200 biztanle 2017ko datuen arabera.

## Historia

Idatzizko lehen aipamena 1245. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044733
* Multimedia: Jabloňovce / Q1044733
# Jaborá

Jaborá Brasilgo udalerri bat da, Santa Catarina estatuan kokatua. 4.310 biztanle ditu 182,154 km²ko eremuan.

## Ikus, gainera

* Santa Catarina

## Kanpo estekak

* Datuak: Q612795
* Multimedia: Jaborá / Q612795